

2017. ÉVI BESZÁMOLÓ

1. **Megalakulás és vezetőség**

A **Törtelért Polgárőr Egyesület** **2014. 03. 31 - én** 20 alapító taggal jött létre az alakuló ülést követően.

A Budapest Környéki Törvényszék 2014. 06. 23-án nyilvántartásba vette egyesületünket, majd **2014. 07. 10-én jogerőre emelkedett a végzés, a TE-6661. szám** alatt.

* **Az egyesület elnöke:** Molnár János
* **Az elnökhelyettes:** Petrovics Emese
* **Titkár:** Czeróczki Ferencné
* **A felügyelő bizottság elnöke:** Baranyai Krisztián
* **Felügyelőbizottsági tagok:** Kerekné Molnár Anikó és Bakos Imre
* **Az egyesület székhelye a törvényszéki bejegyzés szerint:** 2747 Törtel,

Bercsényi út 3/A

* **A TPE adószáma:**18620885-1-13
* **Számlavezető bank neve és címe:** Pátria Takarékszövetkezet Törteli Fiók, 2747 Törtel, Dózsa György út 8
* **Számlaszámunk:**65100369-11392644

1. **A megalakult egyesület célja**

* Pest megyében Törtel településen a szilárdabb közrend és közbiztonság megvalósítása.
* Ennek érdekében társadalmi bűn és baleset-megelőzési, gyermek- és ifjúságvédelmi, valamint környezetvédelmi feladatok ellátása.
* A személy és vagyonvédelem, bűnmegelőzés hatékonyságának fokozása, az állampolgárok biztonságának védelme, biztonságérzetük javítása.

1. **Együttműködési Megállapodások**

Egyesületünk együttműködési megállapodásokat kötött a zökkenőmentes feladatok ellátása érdekében a következő partnerekkel:

* Pest Megyei Rendőr- Főkapitányság (1139 Budapest, Teve u 4-6)
* Törtel Község Önkormányzata (2747 Törtel, Szent István Tér 1.
* Cegléden működő középiskolákkal is kötöttünk együttműködési szerződést, hogy a Törtelen élő, de Cegléden tanuló diákok, helyben is le tudják tölteni a kötelező 50 órás közösségi munkát, mely elengedhetetlen feltétele az érettséginek.

Ennél a résznél szeretném megemlíteni, azt a tényt, amit nagy örömmel tapasztalunk, hogy Törtel lakossága egyre nagyobb bizalommal fordul hozzánk, osztja meg észrevételeit, tapasztalatait, valamint ha szokatlan eseményt lát, hall, akkor azonnal hívja az egyesületünk telefonszámát, mely éjjel-nappal a lakosság rendelkezésére áll, ezzel is biztosítva számukra a nagyobb biztonságérzetet.

A diákok 50 órás közösségi munkáját 2017-ben is sikeresen koordináltuk. Állandóságot adott a kupakválogatás, melyet egy beteg gyermek támogatása érdekében végeztünk, ezzel segítve gyógykezelését és napi szükségleteinek kielégítését.

Nyugdíjas, szépkorú embereknél is dolgoztunk a fiatalokkal. Ebben nagy segítségünkre volt a helyi Nyugdíjas Klub vezetője, vele állandó kapcsolatot tartunk, ha szükség van a segítségünkre, akkor értesítéssel él egyesületünk felé.

A munkavégzéshez minden szükséges eszközt, felszerelést mi biztosítunk a diákoknak.

**A szolgálati órák alakulása 2017-es évben:**

**-szolgálatban eltöltött idő összesen: 4.135 óra**

**-**Rendőrséggel közös szolgálatban eltöltött idő: 403 óra

**-**Községi rendezvények biztosítása: 437 óra

**-**Törtel KSK mérkőzéseinek biztosítása: 405 óra

**-**Közterület felügyelővel közös szolgálat: 32,5 óra

**-**Visszatartás: 1 alkalommal

**-**Eltűnt személy keresése: 4 alkalommal

-Jelzés adás: 44 alkalommal

-Segítségnyújtás: 13 alkalommal

-Rendőrséggel szolgálat polgárőrségünk autójával: 6 alkalommal

-Közterület felügyelővel 10 alkalommal

-KSK mérkőzései 20 alkalommal

-Lakossági felkérés 4 alkalommal

**(magában foglalja a helyszínre való érkezésünket, illetékes hatóságok értesítését)**

**A szolgálati óráink alakulását nagy mértékben befolyásolta 2017-ben, hogy több felsőoktatásban tanuló diákunk van, és tagjaink munkahellyel rendelkeznek.**

**Egyesületünk az éjszakai szolgálatok ellátása mellett igyekszik megoldani a községi rendezvények, valamint Civil szervezetek által megrendezésre kerülő programok biztosítását.**

2017- ben társbiztosításban is részt vettünk két polgárőrségnél.

-Abony Városi PE : II. Abonyi Tarka Borjú Főzőverseny a III. Tó party keretein belül

-Tápióság PE: Lovasnap

Nagyon fontosnak tarjuk a jó kapcsolat kialakítását a járáshoz tartozó polgárőrségekkel, ezért is teszünk örömmel eleget megkeresésüknek.

1. **Taglétszám alakulása az adott 2016-os évben:**

-2016-os évet 27 fővel zártuk

-2017-ben taglétszámunk28 főre emelkedett,

Fontosnak tartjuk, hogy tagjaink megkapjanak minden olyan alapvető felszerelést, amely hozzájárul a polgárőrfeladatok szakszerű elvégzéséhez.

Minden tagunk **Polgárőr igazolvánnyal és egységes formaruhával rendelkezik. A szolgálat ellátásához az egyesület személygépkocsiját használják.**

1. **Egyesületünk működtetése, fenntartása:**

-Pályázati források

-Önkormányzati támogatás felhasználásával

**PÁLYÁZAT:**

2017-ben is éltünk a Pest Megyei Polgárőr Szövetség által kiírt pályázati lehetőséggel, melyen ***400.000*** Ft-ot nyertünk, melyet 2 részletben kaptunk meg, a kiírásnak megfelelően.

**Az első részlet 175.000 Ft volt, melyből vásároltunk:**

-**Notebookot**, teljes irodai programmal, Powerservice szolgáltatással, internet hozzáféréssel .

Nagy szüksége volt egyesületünknek erre a technikai fejlesztésre, mert egy nagyon elavult asztali géppel rendelkeztünk, ez viszont nem tette lehetővé a mobilitást, mely fontos ahhoz, hogy naprakészek legyünk, gyorsan tudjunk reagálni egyesületünket érintő e-mailekre, gyorsabban el tudjuk készíteni a minket érintő elszámolásokat a megfelelő programoknak köszönhetően.

-**M -TEC MT 4056 Fedélzeti kamerát**:

Növelve ezzel polgárőreink biztonságérzetét, szolgálat során a kialakuló kérdéses helyzetek tisztázásánál is nagy jelentősége lehet, mivel első és hátsó felvétel rögzítésére képes.

**-Fém állványt**

A megvásárolt polgárőr felszerelések tárolására

**A második részlet: 175.000 + 50.000 Ft is elköltésre került:**

**-Éves kötelező szervízre vittük szolgálati autónkat**

**-Útjelző kúpokat vásároltunk:** rendezvények biztosításakor az útzárásnál van nagy szükségünk erre a felszerelésre.

-**Útjelző kúpokra POLGÁRŐRSÉG feliratú matricát is vettünk**

-**Formaruhát is vásároltunk, bővítve ruházatunkat kötött pulóverekkel**

**-Polgárőr kellékeket: Tépőzáras névtáblákat, igazolványtartót is kaptak polgárőreink**

**A pályázati összegekkel határidőre elszámoltunk, a kért dokumentumokat megküldtük.**

**ÖNKORMÁNYZATI TÁMOGATÁS:**

2015-től részesülünk Önkormányzati támogatásban, ami negyedévenként kerül kifizetésre.

2017-ben ez az összeg: ***657.000 Ft volt***

Ebből az összegből fedeztük a maradék kiadásainkat:

-Üzemanyag

-Szolgálati gépjármű kötelező éves biztosítása

-Telefonszámla

-Egyéb költségek (koszorú, reprezentációs költség, posta, nyomtatványok, stb.)

-2017-ben Éjjellátó távcsővel bővítettük ezen támogatásból felszerelésünket, mely állandó tartozéka szolgálati autónknak.

1. **Tevékenységünk**

* Szolgálatok megoldása
* Közösségi diákmunka koordinálása
* Községi rendezvények biztosítása
* Koszorúzásokon való részvétel
* más Civil szervezetekkel való együttműködés
* Halottak napján és Mindenszentekkor temető felügyelete, forgalomirányítás
* Rendőrséggel közös szolgálat megvalósítása, lebonyolítása
* Kapcsolattartás a lakossággal
* Közterület felügyelővel közös szolgálat
* Kerékpár regisztráció szervezése a CEGLÉDI RENDŐRKAPITÁNYSÁG munkatársaival, 2017-ben a Juhász ill. Szüreti fesztivál keretein belül
* Nyugdíjas klubbal együttműködve, bűnmegelőzési előadás szervezése és megtartása, vendégelőadó: Kiss Edit r.százados
* Már szinte hagyományként, 10 rászoruló családnak juttattunk el karácsonykor élelmiszercsomagot, melyet az egyesületünk költségvetéséből ajánlottunk fel
* Szeretetebéden az ételkiszállításban segédkeztünk, azokhoz az emberekhez vittük el az ebédet, akik nem tudtak bejönni egészségi állapotuk, vagy koruk miatt , előre leadott lista alapján.

1. **Pénzügyi helyzetünk alakulása bevételeink és kiadásaink**

**Bevételeink 2017-ben:**

PMPSZ pályázat: 400.000 Ft

Önkormányzati támogatás: 657.000 Ft

Tagdíj: 67.200 Ft

Lakossági támogatás: 50.000 Ft

**ÖSSZESEN: 1.174.200 Ft**

**Kiadásaink 2017-ben:**

Tel. számlák: 115.045 Ft

Kötelező bizt.: 40.404 Ft

Éjjellátó: 179.900 Ft

Üzemanyag: 285.452 Ft

Formaruha, eszköz: 431.533 Ft

Egyéb kiadások: 121.866 Ft

**ÖSSZESEN: 1.174.200 Ft**

1. **További terveink, célkitűzéseink:**

* Szolgálati óraszám növelése
* Tagtoborzás
* Saját irodahelyiség kialakítása
* Fogadóórák biztosítása a lakosságnak
* Szakmai továbbképzés a tagoknak

**Törtel, 2018. 02. 10.**

**Molnár János**

**TPE elnöke**